google/wiki40b huggingface dataset:
Markedsoperasjoner

Markedsoperasjoner (engelsk: open market operations) er en sentralbanks metoder for å øke eller minke basispengemengden («bankenes pengemengde») gjennom kjøp og salg av verdipapirer (gjeldsbrev), for eksempel statsobligasjoner. Sentralbanken oppretter penger ved kjøp og dermed øker basispengemengden, mens ved salg vil pengene som gis til sentralbanken taes ut av sirkulasjon og basispengemengden minke. Økt basispengemengde vil normalt senke bankenes renter mens redusert basispengemengde vil heve dem.
Markedsoperajoner og fastsettelse av rentenivåene på sentralbankens lånetjenester (eksempelvis styringsrenten) er en sentralbanks metoder for å regulere pengemengden («publikums pengemengde»). Sentralbanken kan kun regulere og ikke styre da økning eller minking i pengemengden styres av hvor mye publikum og staten låner i forhold til nedbetalinger. Den viktigste faktoren her er bankenes utlånsrente, og det er den sentralbanken fokuserer på å styre. Økning i pengemengden gir utslag i verdien av valutaen i forhold til andre valutaer, inflasjon (prisstigning) i konsumprodukter, og har periodevis gitt sterk økning i prisene i investeringsmarkeder som boligmarkedet og aksjemarkedet.
Fayuan Zhulin

Fayuan Zhulin (kinesisk: 法苑珠林; pinyin: Fǎ​yuàn​ Zhū​lín​; i 100 juan (卷, bind), er en buddhistisk kinesisk encyklopedi kompilert i 668 av Dao Shi (道世). Den gjengir store deler av klassiske buddhistiske og andre gamle tekster. Mange av disse er gått tapt som enkelttekster, men ved hjelp av oppslagsverket kunne man på Mingdynastiets tid rekonstruere mange eldre tekster.
Lysdesign

Lysdesign er en disiplin som først utviklet seg i teateret. Utviklingen av faget har fulgt utviklingen av lysteknologien. I dag er lysdesign involvert i så forskjellige ting som film og arkitektur.
Bruk av kunstig lys fantes allerede i det greske teateret. Der benyttet de reflektorer øverst bak amfiet for å prosjisere sollys ned på scenen.
Viktor Vasin

Landslaget

17. november 2010 fikk han sin første landskamp for Russland mot Belgia.
Han ble tatt ut i Russlands tropp til FIFA Confederations Cup 2017 i Russland.
Have I Told You Lately that I Love You

«Have I Told You Lately that I Love You?» er en  amerikansk populærmusikksang, skrevet av Scotty Wiseman. Han spilte den også inn på plate sammen med sin hustru. Den ble publisert i 1945 og utgitt på 78-platen London 16014.
«Have I Told You Lately That I Love You?» ble den største slageren til Lulu Belle & Scotty (Scotty Wiseman og hans hustru) og én av de første country-sangene som tiltrakk seg større oppmerksomhet fra popmusikkområdet.
Blant de tallrike artistene som har spilt inn sine versjoner av sangen kan en nevne Gene Autry (1946), Bing Crosby og The Andrews Sisters (1946), Marty Robbins, Elvis Presley, Ricky Nelson, Tony Bennett, Roger Whittaker, Rod Stewart og Jim Reeves.

Norske versjoner

Knud Pfeiffer har skrevet en dansk tekst som én av de norske bygger på. Pfeiffers versjon bærer tittelen «Det er lenge siden». Jacoib Hjelte og L. A. Solstad (Lind-Arnold Solstad) har skrevet andre norske tekster. Hjeltes versjon heter «Er det lenge siden?». Solstads versjon heter «Har jeg sagt deg alt jeg ville si deg?».

Listeplassering

Innspillingen til Ole Ivars lå på VG-lista i syv uker i 1968 med en åttendeplass som beste resultat i én uke.
Pharangispa

Utseende

Middelsstore (5 - 6 millimeter), avlange, oransje bladbiller med mørke tegninger. Hodet er nokså stort, antennene nokså lange og 8-leddete, litt klubbeformede. Pronotum er tønneformet, lengre enn bredt. Dekkvingene er jevnbrede med 10 punktrader av grove punkter, uten opphøyde lengderibber. Beina er korte og kraftige.

Levevis

Både larver og voksne lever på enfrøbladete planter og eter fra dem. Vertsartene tilhører mange ulike familier.

Utbredelse

Slekten lever bare på Salomonøyene.
Mirabeau (Paris Metro)

Mirabeau er en metrostasjon i Paris' 16. arrondissement. Stasjonen ble åpnet for trafikk i 1913 og er oppkalt etter Honoré Mirabeau.
Mirabeau hører til linje 10 og har kun en plattform. Med denne betjenes tog østover mot Austerlitz. Merkelig nok passerer tog vestover mot Auteuil stasjonen på et forhøyet spor. Den merkverdige profilen som følger den steile hellingen mot Autueuil er både en konsekvens av hvor dypt tunnelen ble lagt for å passere under elven Seinen og at linjen måtte legges nærmere kirkens fundering.
Medaljen for norske finlandsfrivillige 1940

Medaljen for norske finlandsfrivillige 1940 er en medalje utdelt av Den norske Finlandskomitéen til nordmenn, som meldte seg som frivillige til tjeneste på finsk side i vinterkrigen. Medaljen omtales også som deltagermedaljen for de norske frivillige i Finland under vinterkrigen, men må ikke forveksles med den offisielle, finske Vinterkrigens minnemedalje, som også ble tildelt utenlandsfrivillige.

Bakgrunn

Den norske Finlandskomitéen ble etablert i desember 1939. Året etter fikk den produsert en medalje som belønning til dem som hadde meldt seg til tjeneste, med den intensjon at alle frivillige som tjenestegjorde i Finland skulle få medaljen. På grunn av at Norge var kommet med i andre verdenskrig lot ikke utdelingen seg gjennomføre som planlagt.

Utforming

Medaljen er i bronse og har en diameter på 29 mm. Den har som motiv på avers Finlands løve omgitt av omskriften «FOR : NORGE : MED : FINLAND : 1940 :». Reversen har en valknute, kalt «Olavsknute», med heraldiske roser i løkkene, og med omskriften «NORSKE : FRIVILLIGE : 1940 :». Medaljen ble laget av gullsmedfirmaet J. Tostrup i Oslo.
Medaljen er opphengt i et sløyfeformet bånd der båndet er norske og finske flaggfarger slik at den horisontale delen av sløyfen er rød-hvit-mørk blå-hvit-rød og den midtre vertikale delen hvit-lys blå-hvit.

Mottakere

Blant kjente mottakere av medaljen er Max Manus og Leif Larsen, kjent som «Shetlands-Larsen».
Skålabreen

Skålabreen er en isbre i Stryn kommune i Sogn og Fjordane. Breen ligger på fjellet mellom Lovatnet og Oppstrynsvatnet, nordvest for Tindefjellbreen.
Jeffrey Zeldman

Betydning for Nettet

I 1997 startet Zeldman A List Apart. I begynnelsen var dette en epostliste, men i 1998 tok den steget fra epostliste til et eget nettsted. Magasinet inneholder artikler som har blitt lovprist av webdesignere i alle verdenshjørner, blant andre «Suckerfish Dropdowns,» «Sliding Doors of CSS» og «Alternative Style: Working with Alternate Style Sheets.»
I 2001 var redaksjonen til A List Apart lei av den manglende støtten for standarder i de populære nettleserne. For å drive teknologien framover, byttet de derfor til den kjente standarden Cascading Style Sheets (CSS), først utarbeidet av Håkon Wium Lie. Samtidig oppfordret de leserne sine til å foreta det samme byttet, og hundrevis fulgte etter.

Personlig informasjon

Jeffrey Zeldman er fraskilt fra Carrie Bickner, for de invidde kjent som Rogue Librarian og som har en ledende stilling ved New York Public Library. Hun er også forfatter av Web Design on a Shoestring. De har en datter sammen, Ava. Zeldman er tørrlagt alkoholiker, og har vært sober siden 1993.
Senodonia

Utseende

Middelsstore, avlange, blanke, mørkt brunlige smellere, oversiden fint hårete. Hodet er kort og bredt, med små fasettøyne. Antennene er tynne, litt lengre enn hode + pronotum. Brystskjoldet (pronotum) er nokså firkantet sett ovenfra, omtrent så langt som bredt, bakhjørnene noe skrått tilbaketrukket. Dekkvingene er langsmale, omtrent så brede som brystskjoldet, med tydelige punktstriper. 
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. Mange smellere er skogsinsekter, og en rekke arter, særlig av slekten Ampedus, er knyttet til hule trær. For at disse skal kunne overleve, er det nødvendig at gamle, hule trær blir tatt vare på og også at nye trær får anledning til å stå til de begynner å råtne og blir hule.

Utbredelse

Slekten er utbredt i Asia, fra India og Nepal i vest til Vietnam i øst.
Do They Know It's Christmas?

Formål

Initiativet til sangen ble tatt av Bob Geldof etter at han hadde han hadde sett en dokumentarfilm av Michael Buerk om sultkatastrofen i Etiopia på BBC. Geldof tok umiddelbart kontakt med Ure fra Ultravox og de skrev sangen på svært kort tid. Formålet med utgivelsen var å reise penger, men særlig få sultkatastrofen i Etiopia, som på dette tidspunktet hadde pågått i tre år uten internasjonal oppmerksomhet, på den internasjonale dagsordenen. Dette lyktes de med. Som også andre julesanger, blir den hentet fram igjen i førjulstider og allerede året etter vendte sangen tilbake til de britiske hitlistene og fikk en plassering på tredjeplass uken etter julen 1985. 
Også en versjon fra november 2004, produsert i anledning av 20-årsjubileet av den første innspillingen, nådde også førsteplassen på hitlistene også dette året. 
Dagen etter utgivelsen i 1984 var Geldof på frokostsendingene til BBC og lovet at hver penny av salgetskulle gå til de sultrammede. Dette førte til en konflikt med myndighetene, da de nektet å gi fra seg omsetningsskatten VAT på salget av singlen. Geldof utfordret statsminister Margaret Thatcher direkte, og etter en offentlig polemikk og under presset fra den offentlige opinionen måtte regjeringen gi seg og ga avgiftspengene tilbake til formålet.

Musikken

Sangen består av to deler, en versedel og en overgang, hvor de enkelte kormedlemmene sang hver sin strofe, og et refreng i form at to repeterende strofer med hele ensemblet. Kordelen la Ure på rett før innspillingen, og er i sin stil svært lik mye av det han laget med Ultravox, som for eksempel «Hymn» fra to år tidligere. Musikken kjennetegnes av markert bruk av trommer, blant annet spilt av Phil Collins, og er i hovedsak basert på synthesizer, og har klare elementer fra new romantic-sjangeren.
Sangen ble en kjempehit, og solgte en million eksemplarer allerede første uken. Den lå øverst på de britiske hitlistene i fire uker.

Tekst

Sangens tema er at mens man i de rike landene i vesten feirer jul og koser seg, dør våre medmennesker i sultkatastrofer andre steder, i dette tilfellet i Etiopia. 
Bono var i utgangspunktet lite glad for den strofen han sang, «Tonight thank God it's them instead of you.». Senere måtte han medgi at det var en smertefull sannhet i den, at mens vi kan føle med og få skyldfølelse av andres lidelse, er vi allikevel ikke i stand til å ta inn over oss deres lidelse. Geldofs tanke bak strofen var at vi må være takknemlige for at våre egne kjære ikke er i den situasjonen som de nødstedte er. Ure tok opp denne strofen i samme oktav som resten av sangen, men Bono sang den en oktav opp da det ble hans tur til opptak, og det får en virkningen av et element av desperasjon i fremføringen. Det ble med dette ene opptaket.
Russkaja pravda

Russkaja pravda (Russisk: Ру́сская пра́вда; eldre skrivemåte: Правда Роська, Pravda Ros'ka); Ukrainsk: Руська Правда, Rus'ka Pravda; «den russiske lovbok») var lovboken i Kievriket og de etterfølgende russiske fyrstedømmer gjennom middelalderen. Selv om Russkaja pravda deler trekk med tilsvarende Vest-Europeiske lovbøker som den Saliske lov skiller den seg også ut ved en rekke særegenheter, som fravær av dødsstraff. Russkaja pravda ble innført under kong Jaroslav I av Kiev.
Gol

Tusenårssted

Kommunens tusenårssted er Gol samfunnshus, inklusive uteområdet vest for Gol ungdomsskule og Sentrumsparken. Bakgrunnen for dette valget er en formulering i kommunens handlingsprogram for perioden 2000–2003 som sier at «Aktivitetar må samlast og skapast i og rundt Gol samfunnshus, slik at dette blir ein kultur- og aktivitetsdynamo i bygda». Videre står det i saksfremmlegget for kommunestyret at «Sentrums-parken og samfunnshuset kan knyttast saman gjennom parkmessig opparbeiding av delar av parkeringsplassen vest for ungdomsskulen. Som heilheit vil dette området gi rom for rekreasjon, leik, idrett og kulturelle opplevingar og inspirere og invitere til samhandling.»
Parkeringsplassen er opparbeidet til aktivitetsområde for ungdom for aktiviteter som skateboard og sandvolleyball samt grøntområde. Pr. 2010 gjenstår det fortsatt et område mellom Sentrumsparken og aktivitetsområdet med legging av heller.
Nemapogon fungivorellus

Utseende

En liten (vingespenn 11-15 millimeter), brunspraglete møll. Antennene er trådformede og knapt to tredjedeler så lange som forvingene. Hodet er kledt med brunhvite, hårlignende skjell, forkroppen er skittenhvit med svarte flekker på skuldrene. Forvingen er spraglet i hvitt, brunt og svart uten noe påfallende mønster. Bakvingene er mørkt gråbrune.

Levevis

Denne arten ser ut til bare å forekomme i eikeskog der det finnes rikelig med stubber, for eksempel etter hogst. Larvene utvikler seg trolig bare på soppen eikemusling (Daedalea quercina), som spirer fra eikestubber noen år etter at treet er felt. Denne arten kommer ikke til lys, og man finner ganske sjelden voksne eksemplarer, det er derimot forholdsvis enkelt å påvise larvene på grunn av utkastede ekskrementer som henger i lange poser under fruktlegemene til eikemuslingen. Det ser ut til at arten har en ujevn kjønnsrate med betydelig flere hunner enn hanner.

Utbredelse

Arten er utbredt i deler av Nord-, Mellom- og Øst-Europa. I Norge er den funnet noen få steder langs kysten av Sør- og Østlandet.
Puerto Lempira

Puerto Lempira er en havneby og en kommune nordøst i Honduras, ved bredden av Caratascalagunen ved Det karibiske hav. Byen er hovedstad i departementet Gracias a Dios, og den største byen i La Mosquitia-regionen. Puerto Lempira hadde 4 102 innbyggere i 2001.
Cuautitlán Izcalli

Cuautitlán Izcalli er en kommune lokalisert i sone II av delstaten México i Mexico. Kommunens areal er 109,9 km². Den er en del av storbyområdet ZMCM.
Oedothorax fuscus

Utseende

Oedothorax fuscus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Torger Tokle

Biografi

Torger Tokle emigrerte til USA i 1939, og mindre enn et døgn etter at han kom til landet, deltok han i sitt første hopprenn på amerikansk jord, i Bear Mountain, New York. Han overbeviste stort, og i løpet av sitt første år i USA vant han 15 av 16 renn han deltok i (inkludert debutrennet) og satte 9 bakkerekorder. Blant høydepunktene den første sesongen var konkurransen mot VM- og OL-medaljøren Reidar Andersen i Eastern Championship. Torger Tokle og Reidar Andersen delte seieren i mesterskapet.
Vinteren 1940 vant han de aller fleste rennene han var med i, men ble slått av blant andre topphopperen Alf Engen i USA-mesterskapet. Året etter satte Torger Tokle nordamerikansk rekord på 273 fot (83,2 meter), før han tok revansj på Engen og ble USA-mester, og samtidig forbedret den nordamerikanske rekorden til 288 fot (87,8 meter). Tokle fortsatte å hoppe godt i 1942-sesongen, og forbedret blant annet sin nordamerikanske rekord til 289 fot (88,1 meter).
Torger Tokle vervet seg til den amerikanske hæren i oktober 1942, og ble plassert i skitroppen til 10th Mountain Division, 86th Mountain Regiment. Under invasjonen av Italia ble han truffet og døde 3. mars 1945.
Norway Ski Club i New York, der Tokle var medlem, satte etter hans død opp en pris til minne om ham. Torger Tokle Award blir utdelt av USAs ski- og snøbrettforbund til USA-mesteren i stor bakke.
Torger Tokle ble tatt opp i US Ski Hall of Fame i 1959.
Torger Tokles minnerenn ble arrangert i Bjørnlibakken på Løkken i 1946, og i 1999 og 2000 i Kløvsteinbakken. Et minnerenn i langrenn ble arrangert ved St. Cloud, Minnesota på 1970- og 80-tallet.
SS «Christian Radich»

Regattaer

«Christian Radich» seiler ofte i The Tall Ships' Races, og har vunnet der i 2005, 2007 og 2008.
Leppepiercing

Eldre

Leppepiercing har blitt brukt av mange folkegrupper, men mest kjent er det likevel blant afrikanske stammer som brukte store leppeplater i underleppen. Dette var forbeholdt kvinner. Mens i Amerika ble labret-piercingen brukt av menn i Aztekerriket og Mayaerriket.

Nyere

I det moderne samfunnet er leppepiercing den mest vanlige piercingen, spesielt blant ungdom.
Siden har flere typer av leppepiercingen blitt utviklet etter et mislykket forsøk på andre piercinger som resulterte i Vertikal labret og Ashley, sammen med aktiv eksperimentering som resulterte i blant annet Lowbret.

Utføring

Leppepiercingen blir vanligvis tatt fra huden inn i munnhulen av skjønnhetsgrunner selv om det er minst smertefullt å ta piercingen fra munnhulen og ut av huden. Piercingen gror vanligvis til etter mellom to til tre måneder.

Risikoer

De fleste leppepiercinger kan potensielt skade både tenner og tannkjøtt. Den saltholdige væsken som vanligvis blir laget hjemme kan også lage skade ved at man bruker feil blanding eller blander alkoholer, peroksid, jod, tea tree oil, eller sterke såper, som kan irritere piercingen og skape hevinger, eller drepe huden i og rundt piercingen slik at legetiden blir mye lenger.

Etterbehandling

Gjennomsnittlig legetid etter innsettingen av piercingen er mellom tre og fire uker. Etter denne tiden kan det forekomme vev arr, mens fistel er vanlig.
For etterbehandling av slike piercinger er det vanlig å bløte piercing opp med en litt saltholdig væske to til tre ganger daglig. Bløt såret i tre til fire minutter og man hindrer blod og ubehag på lymfen på grunn av smykket (dette gjøres på begge sider). Fjern så restene med en bomullspinne, og sett så smykket rolig igjennom piercingen.
Noen piercere anbefaler også at man bruker alkoholfritt munnvann, som en fin måte å rense piercingen på innsiden regelmessig.
Generelt er leppepiercinger raske og lette å lege hvis man utfører riktig etterbehandling og common sense.

Smykket

Piercingsmykket burde uavhengig av smykkevalg ha en diameter eller lengde større en normalt i starten for å gi plass for at såret kan heve. Etter at såret har grodd bytter man ut smykket med et smykke som sitter fastere.
Figitidae

Utseende

Små (1 – 6 mm), ofte metallisk fargede vepser. Hodet er nokså lite og avrundet. Antennene er lange og perlekjede-formede. Forkroppen (thorax) er høyt hvelvet. Beins er temmelig korte og spinkle, vingene har redusert årenett. Bakkroppen er flatklemt fra sidene, høyt hvelvet, adskilt fra forkroppen med en markert "vespetalje" (petiolus). Hunnens eggleggingsrør er ofte ganske langt.

Levevis

Figitidene er parasitoider, larvene snylter på larver av tovinger (Diptera), nettvinger (Neuroptera), eller de er hyperparasitoider som snylter på snylteveps som angriper bladlus. Det er også noen som lever som såkalte inkviliner inne i galler laget av gallvepser, dette er trolig familiens opprinnelige levesett.
Militærmedisinsk utdannings- og kompetansesenter

Militærmedisinsk utdannings og kompetansesenter (MUKS) er det utøvende organ i Forsvarets sanitet. MUKS er lokalisert på Sessvollmoen.

Oppgaver

MUKS skal bistå med militærmedisinsk kompetanse for alle enhetene i Forsvaret, deriblant utdanning av sanitetspersonell og sanitetssoldater og sanitetsassistenter.
FSAN driver forskning innenfor flere fagområder, blant annet innen traumatologi, flymedisin, navalmedisin og katastrofepsykiatri. 
FSAN driver også utdanning innenfor sanitetsfaget og akuttmedisin – dette inkluderer både menige soldater,befal, leger, og sykepleiere.

Historie

MUKS ble kalt Sanitetsregimentet til 2000 og var forlagt på Lahaugmoen.
Icelastatis

Utseende

En middelsstor, gråbrun trebukk. Oversiden er blank, kraftig punktert og kledt med fine, oppstående hår. Antennene er litt kortere enn kroppen. Pronotum er betydelig bredere enn langt, med en kraftig tann på hver side. Dekkvingene er parallellsidige.

Utbredelse

Arten er bare kjent fra det nordlige Brasil.
Smyrna Narvik

Smyrna Narvik er en pinsemenighet i Narvik som ble stiftet i oktober 1931 under navnet Filadelfia. I 1937 skiftet menigheten navn til Smyrna Pinsemenighet.. Det første forsamlingslokalet var en innredet kjeller, og her ble og stiftelsesmøtet holdt. I februar 1959 fikk menigheten innviet nye lokaler i Brugata 2.
Turboneger

Historie

Gruppen ble dannet i 1989 av Rune Grønn, Pål Bøttger Kjærnes og Thomas Seltzer på Nesodden. Turboneger kaller musikken sin for «deathpunk». Turboneger drev lenge som et undergrunnsband og oppnådde ganske mange tilhengere – såkalte «Turbojugend» – med albumene Ass Cobra (1996) og Apocalypse Dudes (1998), men ble så oppløst etter Hans-Erik Dyvik Husbys heroinsammenbrudd under Europa-turneen i 1998.
I 2002 ble de gjenforent, og opptrådte på Quartfestivalen samme år. I 2003 gikk singelen «Fuck The World» fra albumet Scandinavian Leather rett til værs på hitlistene i Norge. For dette albumet fikk bandet Spellemannprisen 2003 i klassen rock og Alarmprisen 2004 i samme klasse. De har dessuten vunnet klassen for beste liveband under Alarmprisen 2003 og Alarmprisen 2004 og Gammleng-prisen i klassen rock i 2006. For videoen til «Do You Do You Dig Destruction» ble de nominert til Spellemannprisen 2007 i klassen årets musikkvideo. 
I juli 2010 ble det kjent at Hans-Erik Dyvik Husby slutter i bandet, 17 år etter han ble med som vokalist. Sommeren 2011 returnerte bandet med Tony Sylvester som vokalist under en «Turbojugend»-tilstelning i Hamburg og året etter ga de ut albumet Sexual Harassment. Bandet ble nominert til Spellemannprisen 2018 i klassen rock for Rock’n’roll Machine.
Storsjön (Gästrikland)

Fiske og friluftsliv

Det er påvist 18 ulike fiskeslag i Storsjön, herunder abbor, gjedde, gjørs, lake, ål og ørret.
Her er også flere badeplasser, blant annet Hedåsbadet og Sörtuttsbadet på hver sin side av Hedåsen sør for Sandviken, dessuten Strandbaden i Årsunda.
Giuseppe Pizzardo

Bakgrunn

Giuseppe Pizzardo studerte i Roma ved Gregoriana, Ateneo S. Apollinare og Pontificia Accademia Ecclesiastica. Det sistnevnte er Pavestolens diplomatskole, og Pizzardo skulle arbeide i mange år i det pavelige diplomati.

Prest

Han ble presteviet 19. september 1903. Fra 1908 til 1909 arbeidet han i sjelesorgen i Roma og ved Statssekretariatet i Vatikanet. Den 7. juni 1909 ble han utnevnt til sekretær ved Bayerns nuntiatur. I kongregasjonen for ekstraordinære kirkelige anliggender ble han forfremmet først til undersekretær (1920), substitutt (1921) og sekretær (1929).

Erkebiskop

Pave Pius XI utnevnte i 1930 Giuseppe Pizzardo til titulærerkebiskop av Nicaea. Bispevielsen ble foretatt av kardinal Eugenio Pacelli (den senere pave  Pius XII), assistert av erkebiskopene Giuseppe Palica og Francesco Marchetti Selvaggiani.
I Vatikanet var han blant annet formann for Den pavelige kommisjon for Russland i perioden 1934–1939.

Kardinal

Han ble kreert til kardinal av pave Pius XI i 1937.
Den 16. februar 1951 utnevnte pave Pius XII ham til sekretær for Det hellige officium (en stilling som tilsvarte stillingen som prefekt for det som senere ble kalt Troskongregasjonen). Pizzardo hadde i mange år arbeidet under Pius XII i Statssekretariatet. Han ble værende i denne stillingen til 12. oktober 1959.
Giuseppe Pizzardo ble ansett som en svært konservativ geistlig. Han var motstander av den franske arbeiderprestbevegelsen, og av katolsk deltagelse den protestantiske kaldkrigsgruppen Moral Re-Armament (som på norsk bar navnet Moralsk opprustning, en etterfølger av Oxfordbevegelsen).
Pizzardo deltok i Annet Vatikankonsil 1962–1965.
Han var prefekt for Kongregasjonen for seminarer og universiteter i perioden 1939–1968 (denne kongregasjonen skiftet i 1967 navn til Kongregasjonen for katolsk utdannelse).